Source: http://docplayer.fi/46803349-Kertomus-euroopan-unionin-verkko-ja-tietoturvaviraston-tilinpaatoksesta-varainhoitovuodelta-2015-seka-viraston-vastaus-2016-c-449-25.html
Timestamp: 2019-01-19 07:22:35+00:00
Document Index: 9314600

Matched Legal Cases: ['kko ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ']

KERTOMUS. Euroopan unionin verkko- ja tietoturvaviraston tilinpäätöksestä varainhoitovuodelta 2015 sekä viraston vastaus (2016/C 449/25) - PDF
Download "KERTOMUS. Euroopan unionin verkko- ja tietoturvaviraston tilinpäätöksestä varainhoitovuodelta 2015 sekä viraston vastaus (2016/C 449/25)"
1 C 449/138 FI Euroopan unionin virallinen lehti KERTOMUS Euroopan unionin verkko- ja tietoturvaviraston tilinpäätöksestä varainhoitovuodelta 2015 sekä viraston vastaus (2016/C 449/25) JOHDANTO 1. Euroopan unionin verkko- ja tietoturvavirasto (jäljempänä virasto ) perustettiin Ateenaan ja Heraklioniin ( 1 ) Euroopan parlamentin ja neuvoston asetuksella (EY) N:o 460/2004 ( 2 ), joka usean eri muutoksen jälkeen korvattiin asetuksella (EU) N:o 526/2013 ( 3 ). Viraston päätehtävänä on edistää unionin valmiuksia ehkäistä ja torjua verkko- ja tietoturvaongelmia ja puuttua niihin kansallisten ja unionin toimien avulla. 2. Taulukossa esitetään viraston avainluvut ( 4 ). Taulukko Viraston avainluvut Talousarvio (miljoonaa euroa) Henkilöstö 31. joulukuuta ( 1 ) ( 1 ) Virkamiehiä, väliaikaisia toimihenkilöitä ja sopimussuhteisia toimihenkilöitä ja kansallisia asiantuntijoita. Lähde: Viraston toimittamat tiedot. TARKASTUSLAUSUMAN PERUSTANA OLEVAT TIEDOT 3. Tilintarkastustuomioistuimen valitsema tarkastustapa käsittää analyyttiset tarkastustoimenpiteet, tapahtumien suoran testaamisen ja viraston valvontajärjestelmien keskeisten kontrollien arvioinnin. Tämän lisäksi hyödynnetään muiden tarkastajien työhön perustuvaa evidenssiä ja analysoidaan toimivan johdon vahvistusilmoitukset. TARKASTUSLAUSUMA 4. Tilintarkastustuomioistuin on tarkastanut Euroopan unionin toiminnasta tehdyn sopimuksen (SEUT) 287 artiklan mukaisesti a) viraston tilinpäätöksen, joka sisältää tilinpäätöslaskelmat ( 5 ) ja selvityksen talousarvion toteuttamisesta ( 6 ) 31. joulukuuta 2015 päättyneeltä varainhoitovuodelta, ja b) tilien perustana olevien toimien laillisuuden ja asianmukaisuuden. Toimivan johdon velvollisuus 5. Toimiva johto vastaa viraston tilinpäätöksen laatimisesta ja sen oikein esittämisestä sekä tilien perustana olevien toimien laillisuudesta ja asianmukaisuudesta ( 7 ). ( 1 ) Viraston operatiivinen henkilöstö siirrettiin Ateenaan maaliskuussa ( 2 ) EUVL L 77, , s. 1. ( 3 ) EUVL L 165, , s. 41. ( 4 ) Lisätietoja viraston toimivaltuuksista ja toiminnasta esitetään sen sivustolla: ( 5 ) Sisältävät taseen, tuloslaskelman, rahavirtalaskelman, nettovarallisuuden muutoksia koskevan laskelman sekä yhteenvedon keskeisistä tilinpäätöksen laatimisperiaatteista ja muut liitetiedot. ( 6 ) Sisältää talousarvion toteutumalaskelman liitteineen. ( 7 ) Komission delegoitu asetus (EU) N:o 1271/2013 (EUVL L 328, , s. 42), 39 ja 50 artikla.
2 FI Euroopan unionin virallinen lehti C 449/139 a) Viraston tilinpäätöksen laatimista koskeviin toimivan johdon velvollisuuksiin kuuluu suunnitella, ottaa käyttöön ja ylläpitää sisäisen valvonnan järjestelmä, jonka pohjalta on mahdollista laatia ja esittää oikein tilinpäätös, jossa ei ole petoksesta tai virheestä johtuvaa olennaista virheellisyyttä, valita asianmukaiset tilinpäätöksen laatimisperiaatteet ja soveltaa niitä komission tilinpitäjän vahvistamien kirjanpitosääntöjen ( 8 ) mukaisesti sekä laatia kirjanpidolliset arviot, jotka ovat kyseisissä olosuhteissa kohtuulliset. Pääjohtaja vahvistaa viraston tilinpäätöksen sen jälkeen, kun viraston tilinpitäjä on laatinut tilinpäätöksen kaiken käytettävissä olevan tiedon pohjalta ja liittänyt tilinpäätökseen laatimansa ilmoituksen, jossa hän toteaa muun muassa saaneensa kohtuullisen varmuuden siitä, että tilinpäätös antaa kaikilta olennaisilta osiltaan oikean ja riittävän kuvan viraston taloudellisesta asemasta. b) Tilien perustana olevien toimien laillisuutta ja asianmukaisuutta sekä varainhoidon moitteettomuuden periaatteen noudattamista koskeviin toimivan johdon velvollisuuksiin kuuluu suunnitella, ottaa käyttöön ja ylläpitää vaikuttava ja tehokas sisäisen valvonnan järjestelmä, joka sisältää riittävän valvonnan ja tarkoituksenmukaiset toimenpiteet sääntöjenvastaisuuksien ja petosten estämiseksi sekä oikeudelliset toimet, joiden avulla tarvittaessa peritään takaisin aiheettomasti maksetut tai käytetyt varat. Tarkastajan velvollisuus 6. Tilintarkastustuomioistuimen vastuulla on antaa tarkastuksensa perusteella tarkastuslausuma Euroopan parlamentille ja neuvostolle ( 9 ) tilinpäätöksen luotettavuudesta sekä tilien perustana olevien toimien laillisuudesta ja asianmukaisuudesta. Tilintarkastustuomioistuin toimittaa tarkastuksensa kansainvälisten tilinpäätösstandardien ja eettisten ohjeiden (IFAC) sekä ylimpien tarkastuselinten kansainvälisten standardien (INTOSAI) mukaisesti. Kyseisissä standardeissa edellytetään, että tilintarkastustuomioistuin suunnittelee ja toimittaa tarkastuksen siten, että sen avulla saadaan kohtuullinen varmuus siitä, onko viraston tilinpäätöksessä olennaisia virheellisyyksiä ja ovatko tilien perustana olevat toimet lailliset ja asianmukaiset. 7. Tarkastuksessa suoritetaan toimenpiteitä, joiden avulla hankitaan tarkastusevidenssiä tilinpäätökseen sisältyvistä luvuista ja siinä esitettävistä muista tiedoista sekä tilien perustana olevien toimien laillisuudesta ja asianmukaisuudesta. Toimenpiteiden valinta perustuu tarkastajan harkintaan ja arvioon siitä, kuinka suuri on riski, että petoksesta tai virheestä johtuen tilinpäätökseen sisältyy olennainen virheellisyys tai tilien perustana olevien toimien kohdalla on jätetty olennaisella tavalla noudattamatta Euroopan unionin lainsäädännön vaatimuksia. Näitä riskejä arvioidessaan tarkastaja arvioi sisäisiä kontrolleja, jotka ovat relevantteja tilinpäätöksen laatimisen ja sen oikein esittämisen kannalta, sekä valvontajärjestelmiä, joiden avulla on tarkoitus varmistaa tilien perustana olevien toimien laillisuus ja asianmukaisuus. Tämän pohjalta tarkastaja suunnittelee olosuhteisiin nähden tarkoituksenmukaiset tarkastustoimenpiteet. Tarkastukseen kuuluu myös sovellettujen tilinpäätösperiaatteiden asianmukaisuuden ja esitettyjen kirjanpidollisten arvioiden kohtuullisuuden sekä tilinpäätöksen yleisen esittämistavan arvioiminen. EU:n varainhoitoasetuksen 208 artiklan 4 kohdassa säädetyn mukaisesti ( 10 ) tilintarkastustuomioistuin on tätä kertomusta ja tarkastuslausumaa laatiessaan ottanut huomioon riippumattoman ulkopuolisen tarkastajan viraston tilien osalta suorittaman tarkastustyön. 8. Tilintarkastustuomioistuin katsoo, että se on saanut tarpeellisen määrän tarkoitukseen soveltuvaa tarkastusevidenssiä tarkastuslausumansa perustaksi. Lausunto tilien luotettavuudesta 9. Tilintarkastustuomioistuin katsoo, että viraston taloudellinen asema 31. päivänä joulukuuta 2015 sekä sen toimien tulokset ja rahavirrat mainittuna päivänä päättyneeltä varainhoitovuodelta on esitetty tilinpäätöksessä kaikilta olennaisilta osiltaan oikein viraston varainhoitoa koskevien säännösten ja komission tilinpitäjän vahvistamien kirjanpitosääntöjen mukaisesti. Lausunto tilien perustana olevien toimien laillisuudesta ja asianmukaisuudesta 10. Tilintarkastustuomioistuin katsoo, että viraston 31. päivänä joulukuuta 2015 päättyneeltä varainhoitovuodelta annetun tilinpäätöksen perustana olevat toimet ovat kaikilta olennaisilta osiltaan lailliset ja asianmukaiset. 11. Jäljempänä esitettävät huomautukset eivät aseta tilintarkastustuomioistuimen lausuntoja kyseenalaiseksi. ( 8 ) Komission tilinpitäjän vahvistamat kirjanpitosäännöt perustuvat kansainvälisen tilintarkastajaliiton (International Federation of Accountants, IFAC) antamiin kansainvälisiin julkisen sektorin tilinpäätösstandardeihin (International Public Sector Accounting Standards, IPSAS) tai, silloin kuin se on relevanttia, kansainvälisen tilinpäätösstandardeja käsittelevän elimen (International Accounting Standards Board, IASB) antamiin kansainvälisiin IAS/IFRS-tilinpäätösstandardeihin (International Accounting Standards/International Financial Reporting Standards). ( 9 ) Delegoitu asetus (EU) N:o 1271/2013, 107 artikla. ( 10 ) Euroopan parlamentin ja neuvoston asetus (EU, Euratom) N:o 966/2012 (EUVL L 298, , s. 1).
3 C 449/140 FI Euroopan unionin virallinen lehti HUOMAUTUKSET BUDJETTIHALLINNOSTA 12. Seuraavalle varainhoitovuodelle siirrettyjen sidottujen määrärahojen osuus oli suuri osastossa 2 (hallintomenot): niiden määrä oli 0,15 miljoonaa euroa eli 22 prosenttia (vuonna 2014: 0,6 miljoonaa euroa eli 49 prosenttia). Määrärahasiirrot liittyivät lähinnä IT-infrastruktuuri-investointeihin, jotka oli suunnitelmien mukaisesti tilattu aivan loppuvuodesta. MUITA HUOMAUTUKSIA 13. Vuonna 2016 virasto aikoo siirtää osan hallintohenkilöstöstään Heraklionista Ateenaan. Viraston perusasetuksessa kuitenkin säädetään, että ensisijaisesti viraston hallinnollisia tehtäviä hoitavan henkilöstön olisi oltava Heraklionissa. AIEMPINA VUOSINA ESITETTYJEN HUOMAUTUSTEN SEURANTA 14. Liitteessä on yhteenveto korjaavista toimenpiteistä, jotka virasto on toteuttanut tilintarkastustuomioistuimen aiempina vuosina esittämien huomautusten perusteella. Tilintarkastustuomioistuimen IV jaosto on tilintarkastustuomioistuimen jäsenen Baudilio TOMÉ MUGURUZANjohdolla hyväksynyt tämän kertomuksen Luxemburgissa 13. syyskuuta 2016 pitämässään kokouksessa. Tilintarkastustuomioistuimen puolesta Vítor Manuel da SILVA CALDEIRA presidentti
4 FI Euroopan unionin virallinen lehti C 449/141 LIITE Aiempina vuosina esitettyjen huomautusten seuranta Vuosi Tilintarkastustuomioistuimen huomautus Korjaavan toimenpiteen tilanne (Toteutettu / Kesken / Tekemättä / Ei relevantti) Viraston varainhoitoasetuksessa ja sen soveltamissäännöissä vaaditaan käyttöomaisuuden fyysisen inventaarion suorittamista vähintään kolmen vuoden välein, mutta virastossa on tehty viimeksi perusteellinen fyysinen inventaario vuonna Sidottujen määrärahojen osuus oli kaiken kaikkiaan suuri, 100 prosenttia (94 prosenttia vuonna 2013). Sidottuja määrärahoja siirrettiin varainhoitovuodelle 2015 yhteensä 1,3 miljoonaa euroa (eli 15 prosenttia kaikista määrärahoista) (2013: 1,2 miljoonaa euroa euro eli 13,5 prosenttia). Seuraavalle varainhoitovuodelle siirrettyjen sidottujen määrärahojen osuus oli suuri osastossa 2 (hallintomenot): niiden määrä oli 0,6 miljoonaa euroa, mikä on 49 prosenttia sidottujen määrärahojen kokonaismäärästä (vuonna 2013 siirrettiin 0,8 miljoonaa euroa eli 59 prosenttia määrärahoista). Siirrot liittyivät tietotekniikkainfrastruktuuria koskeviin investointeihin, joiden osalta tilaukset tehtiin suunnitellusti lähellä vuoden loppua viraston kahta toimistoa varten. Toteutettu Ei relevantti
5 C 449/142 FI Euroopan unionin virallinen lehti VIRASTON VASTAUS 12. ENISA toteaa seuraavalle vuodelle siirrettyjen määrärahojen osuuden laskeneen 15 prosentista vuonna prosenttiin vuonna Tämä johtuu ENISAn jatkuvasti parantuneesta suorituksesta tällä alueella. Siirto on perusteltu. Se liittyy rakennushankkeeseen (0,05 miljoonaa euroa) Ateenan toimiston vuokratun tietokeskuksen muuttoa varten ( 1 ), joka saatiin päätökseen vasta joulukuussa Lisäksi niiden 26 sylimikron hankinta (0,05 miljoonaa euroa), joiden takuuaika umpeutui, saatiin päätökseen joulukuussa 2015, kun hankintamenettelystä oli käyty neuvotteluja. 13. ENISAn perustamisasetuksen 526/2013 johdanto-osan 7 luetelmakohdan mukaan henkilöstö, joka vastaa ensisijaisesti viraston hallintotehtävistä [ ] olisi sijoitettava Heraklioniin. Johdanto-osan tekstin ei kuitenkaan katsota olevan rajoittava tekijä ( 2 ). ( 1 ) Vuokratun tietokeskuksen muutto johtui neuvoston turvallisuuspääosastosta, joka havaitsi riskejä ja ehdotti, että kolmannen osapuolen omistama tietokeskus siirrettäisiin välittömästi pois ENISAn tiloista. ( 2 ) Euroopan unionin tuomioistuimen oikeuskäytännön mukaan EU-säädöksen johdanto-osalla ei ole sitovaa oikeusvaikutusta (asia C-162/97, Nilsson ym., ECLI:EU:C:1998:554, kohta 54).